Ek het die Toyota opgesaal en in Prospectstraat, tussen Grosvener en Hilda (satellietfoto), hierdie toegangspunt (TP) gevind. Dit is nogal groter as die soort TP wat 'n mens by die huis gebruik. Ek dink die 'karwag' het gedink ek is stapelgek.
Stokou skootrekenaar oopgeslaan en 'n sterk sein oorkant die pad van die TP gekry, binne die motor. Beide van die sigbare toeganspunte behoort tot die metro-netwerk. Ubuntu Linux het onmiddelik aangeteken op die eerste TP.
Firefox is natuurlik direk gestuur na 'n inligtingsbladsy waar die besonderhede van die netwerk en die private diensverskaffers gegee word (dit is dieselfde as hierdie bladsy). Volgende vraag: kan 'n mens Skype terwyl jy bestuur?